CELEX: 62015TN0556
Language: lt
Date: 2015-09-25 00:00:00
Title: Byla T-556/15: 2015 m. rugsėjo 25 d. pareikštas ieškinys byloje Portugalija/Komisija

30.11.2015   
            
            
               LT
            
            
               Europos Sąjungos oficialusis leidinys
            
            
               C 398/64
            
         2015 m. rugsėjo 25 d. pareikštas ieškinys byloje Portugalija/Komisija
   
   (Byla T-556/15)
   (2015/C 398/78)
   Proceso kalba: portugalų
   
      Šalys
   
   
      Ieškovė: Portugalijos Respublika, atstovaujama L. Fernandes, M. Figueiredo, P. Estêvão ir J. Almeida
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti Komisijos sprendimą C(2015) 4076 (1) tiek, kiek pagal jį dėl „ŽSIS trūkumų“ nefinansuojama Europos Sąjungos lėšomis 13 7 3 89  156,95 EUR suma, atitinkanti Portugalijos Respublikos deklaruotas išlaidas pagal priemonę „Kita tiesioginė pagalba už plotą“ 2010, 2011 ir 2012 finansiniais metais;
            
         
               —
            
            
               priteisti iš Europos Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi šiais pagrindais.
   
               A.
            
            
               Dėl 2009 m. ir 2010 m.
               
                           —
                        
                        
                           Proporcingumo principo pažeidimas ir ESS 5 straipsnio pažeidimas: nors skaičiavimai ir prielaidos yra tos pačios, kaip tos, kurias Komisija jau buvo patvirtinusi per ankstesnius tyrimus, Komisijos nepritarimas, kuris nebuvo tinkamai pagrįstas, Portugalijos valdžios institucijų pateiktiems skaičiavimams ir fiksuoto dydžio korekcijos taikymas nepaisant to, kad buvo konstatuota nemažai IAKS veiksmų plano patobulinimų, yra akivaizdus lojalaus bendradarbiavimo principo pažeidimas.
                        
                     
         
               B.
            
            
               Dėl 2011 m.
               
                           1.
                        
                        
                           Lojalaus bendradarbiavimo principo pažeidimas: dėl ŽSIS ir GIS veikimo trūkumų 2011 m. Komisija atmetė visą Portugalijos valdžios institucijų atliktą darbą, visų pirma jų priimtas priemones, kaip antai sertifikavimo įstaigos patvirtintą Veiksmų planą, kuris konkrečiai dėl 2011 m. buvo vykdomas Komisijai apie tai žinant ir tam pritariant.
                        
                     
                           2.
                        
                        
                           Rungimosi principo pažeidimas: remiantis pranešimu pagal Reglamento (EB) Nr. 885/06 (2) 11 straipsnį už 2011 m., tyrimas susijęs su IAKS aptiktais trūkumais, tačiau sprendimas grindžiamas neteisėtu teisių konsolidavimu, o tai neminima pagal minėtą 11 straipsnį išsiųstame pranešime, todėl Portugalijos valdžios institucijos neturėjo galimybės išsakyti savo nuomonę šiuo klausimu.
                        
                     
                           3.
                        
                        
                           Reglamento (EB) Nr. 885/06 11 straipsnio pažeidimas: sprendimas nebuvo tinkamai motyvuotas, nes jo motyvai ir (arba) pagrindai netikslūs, taigi jis pažeidžia Reglamento Nr. 885/2006 11 straipsnio 1 dalį.
                        
                     
         
               C.
            
            
               Fiksuoto dydžio korekcijos padidinimas – už 2009–2011 m.
               
                           —
                        
                        
                           Reglamento Nr. 1290/2005 (3) 31 straipsnio 2 dalies pažeidimas, proporcingumo principo pažeidimas ir AGRI/61 495/2002-REV1 baudžiamasis pobūdis: priimtos priemonės (būtent sprendimai) yra netinkami ir nebūtini siekiamam tikslui ir viršija tai, kas būtina šiam tikslui pasiekti, nes Portugalijos valdžios institucijos skaičiavimus atlieka laikydamosi Komisijos nurodymų, o vėliau ši institucija nusprendžia taikyti fiksuoto dydžio korekciją.
                        
                     
         
      (1)  2015 m. birželio 22 d. Komisijos įgyvendinimo sprendimas (ES) 2015/1119 dėl valstybių narių patirtų tam tikrų išlaidų nefinansavimo Europos Sąjungos lėšomis iš Europos žemės ūkio garantijų fondo (EŽŪGF) ir Europos žemės ūkio fondo kaimo plėtrai (EŽŪFKP) (OL L 182, p. 39).
   
      (2)  2006 m. birželio 21 d. Komisijos reglamentas (EB) Nr. 885/2006, nustatantis išsamias Tarybos reglamento (EB) Nr. 1290/2005 nuostatų dėl mokėjimo agentūrų ir kitų įstaigų akreditavimo bei EŽŪGF ir EŽŪFKP sąskaitų patikrinimo ir patvirtinimo taikymo taisykles (OL L 171, p. 90).
   
      (3)  2005 m. birželio 21 d. Tarybos reglamentas (EB) Nr. 1290/2005 dėl bendrosios žemės ūkio politikos finansavimo (OL L 209, p. 1).